en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article of Healthy Women by Dr Smita Sharad Thakar In Madhurima Magazine
ગર્ભનિરોધક હોર્મોનલ તથા અન્ય સાધનો
Dr. Smita Sharad Thakar | May 29, 2017, 19:51 PM IST
ગર્ભનિરોધક ગોળીઓ વિશેના બે લેખો વાંચીને એક યુવતી મને મળવા આવી. એણે મુદ્દાસર વાતની રજૂઆત કરી, ‘મારું નામ તમસા. હું દોઢેક મહિના પહેલાં જ એક દીકરીની મમ્મી બની છું. મારે ત્રણેક વર્ષ સુધી બીજું બાળક જોઈતું નથી. તો મને તમે કોઈ સરળ અને સલામત રસ્તો સૂચવશો?’
‘તમસા, તેં કહ્યું કે તું મારા છેલ્લાં બે લેખ વાંચીને મને મળવા માટે આવી છો, તો એમાં મેં ઓરલ કોન્ટ્રાસેપ્ટિવ પિલ્સ એટલે કે મોં વાટે ગળવાની ગર્ભનિરોધક ગોળીઓ વિશે લખ્યું જ છે. તારા જેવી તાજેતરમાં જનેતા બનેલી સ્ત્રીઓ માટે એ ઉપાય ખૂબ સારો છે. તું પણ એ જ....’ ‘પણ મને રોજ ગોળી ગળવાનું નહીં ફાવે. હું તો ભુલકણી છું. બે-ત્રણ વાર પિલ્સ લેવાનું ભૂલી જઈશ તો ગરબડ થઈ જશેને!’
‘હા, ઓરલ પિલ્સની બાબતમાં એવી અનિયમિતતા નહીં ચાલે.
તારે રોજ યાદ કરીને એક ગોળી ગળવી જ પડશે.’ ‘એનો બીજો કોઈ વિકલ્પ નથી?’ તમસાએ પૂછ્યું. ‘હા, બીજો વિકલ્પ ઇન્જેક્શનનો છે. એમાં તારે રોજ ગોળી ગળવાનું યાદ નહીં રાખવું પડે.’ તમસાની આંખોમાં ચમક આવી ગઈ, ‘તો મને એના વિશે જ સમજાવો, બહેન.’ તમસાને જે વાત જાણવામાં રસ હતો એવો જ રસ અનેક બહેનોને પણ હશે. ઘણી બહેનોને ગર્ભનિરોધક ઇન્જેક્શનના વિકલ્પ વિશે જાણકારી હોતી નથી.
આ વિકલ્પમાં પણ ત્રણ પ્રકારો છે.
-ડેપો મિડ્રોક્સી પ્રોજેસ્ટિરોન એસિટેટ અને નોરિસ્ટિરેટ: આ ઇન્જેક્શન માસિકના પહેલા પાંચ દિવસમાં આપવામાં આવે છે. એની અસર ત્રણ મહિના સુધી ચાલે છે. દર ત્રણ મહિને આ ઇન્જેક્શન ફરી લેવું પડે છે. પ્રસૂતિ બાદ પાંચથી છ અઠવાડિયાં પછી પહેલું ઇન્જેક્શન આપવામાં આવે છે. આ ઇન્જેક્શનની અસરથી અંડાશયમાં સ્ત્રીબીજ બનતું નથી. ઉપરાંત ગર્ભાશયની અંદરની દીવાલમાં ગર્ભ રહેવા માટે જે સાનુકૂળ ફેરફાર થવો જોઈએ તે થતો નથી. આથી ગર્ભધારણ થતો નથી. આ ઇન્જેક્શન નિયમિત લેવામાં આવે તો એની અસર શત પ્રતિશત થાય છે.
જે સ્ત્રીઓ માટે ગર્ભનિરોધક ગોળી લેવાનું હિતાવહ નથી અથવા જે બહેનો યાદ રાખી શકતી નથી, જે બહેનો માનસિક રીતે બીમાર છે અથવા જે બહેનો એમના પરિવારના અન્ય સભ્યોથી આ વાત ખાનગી રાખવા ઇચ્છે છે તેઓ માટે ઇન્જેક્શન શ્રેષ્ઠ ઉપાય છે.  આ પદ્ધતિનો એક ગેરફાયદો એ છે કે જ્યારે એ બંધ કરવામાં આવે ત્યારે ફરીથી ગર્ભ રહેવામાં થોડું મોડું થાય છે. છેલ્લા ઇન્જેક્શનની અસર લગભગ આઠ મહિના સુધી રહે છે. આવાં ઇન્જેક્શન લેતી બહેનોમાં માસિકની અનિયમિતતા, ઓછું માસિક, મોડું આવવું અને ક્યારેક માસિક આવતું બંધ થઈ જવું વગેરે આડઅસરો જોવા મળે છે.
નોરિસ્ટિરેટ ઇન્જેક્શન દર મહિને લેવાં પડે છે, જ્યારે ડેપો પ્રોવેરા ઇન્જેક્શન દર ત્રણ મહિને લેવાનાં હોય છે. માસિકની અનિયમિતતા અથવા માસિકનું બંધ થઈ જવું એવી આડઅસરોથી ગભરાવાની જરૂર નથી. ઇન્જેક્શનો બંધ કર્યાં પછી થોડા મહિનામાં બધું પૂર્વવત્ થઈ જાય છે.
-નોન સ્ટિરોઇડલ એન્ટિફર્ટિલિટી એજન્ટ: સેન્ટક્રોમેન નામની આ દવામાં હોર્મોન્સ હોતા નથી. આ ગોળીઓ દર ચાર દિવસે લેવી પડે છે. એટલે અઠવાડિયામાં બે વાર. ત્રણ મહિના પછી અઠવાડિયે એક જ વાર લેવી પડે છે. આ ગોળીઓનો સૌથી મોટો ફાયદો એ છે કે એ ગળવાનું રોજ યાદ રાખવું પડતું નથી. દરેક ઉંમરની બહેનો આવી ગોળીઓ લઈ શકે છે.
ઉપર વર્ણવેલી પદ્ધતિઓ આપણાં દેશમાં ખાસ સ્વીકૃત બની નથી. વિદેશમાં એનું ચલણ વધારે છે. બહેનોને એક સલાહ ખાસ આપવાની કે ગર્ભનિરોધક કોઈ પણ ઉપાય અપનાવો તે પહેલાં અનુભવી ગાયનેકોલોજિસ્ટ પાસે જઈને ચેકઅપ કરાવવું ખૂબ જ જરૂરી છે.
(Madhurima Gujarati News) સાથે જોડાયેલા અન્ય (Magazines Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article of Healthy Women by Dr Smita Sharad Thakar In Madhurima Magazine
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.